Miskitu valoda

Miskitu valoda (miskitu: Miskitu) ir Centrālamerikas indiāņu miskitu valoda, kas izplatīta Moskitu krastā Nikaragvas un Hondurasas austrumdaļā Karību jūras piekrastē. Tā ir lielākā no misumalpu valodu saimes valodām. Valodas lietotāju skaits tiek lēsts pēc dažādiem avotiem no 150 līdz 700 tūkstošiem. Moskitu krasta indiāņu tautām tā faktiski ir vietējā lingua franca. Valoda galvenokārt tiek lietota sadzīves līmenī. Nikaragvas autonomajos reģionos Moskitu krastā tā ir viena no oficiālajām valodām, bet tās lietojums ir ierobežots. Miskitu valoda izmantošanai skolās miskitu apdzīvotajās teritorijās Nikaragvā un Hondurasā tika atsākta tikai 1990. gados.

Miskitu valoda pieder nelielajai misumalpu valodu saimei, bet tajā daudz ietekmējumu angļu, vācu un nīderlandiešu valodām no laikiem, kad miskitu valoda bija dominējošā 16.—19. gadsimta Moskitijas karalistē, kas savukārt cieši sadarbojās ar angļu un holandiešu tirgotājiem, kā arī vācu Brāļu draudzes misionāriem. Neskatoties uz to, ka spāņu valoda kā Nikaragvā, tā Hondurasā ir oficiālā, tās ietekme uz miskitu valodu ir neliela.

 Atsauces 

 Ārējās saites 

Kategorija:Ziemeļamerikas indiāņu valodas
Kategorija:Misumalpu valodas
Kategorija:Nikaragvas valodas
Kategorija:Hondurasas valodas